**Keszthely Város Önkormányzata Képviselő-testülete**

**39/2020. (X. 30.) önkormányzati rendelete**

**Keszthely város jelképeinek és a település neve használatának rendjéről szóló**

**45/2012. (XII. 18.) önkormányzati rendelete, valamint**

**Keszthely Város Önkormányzata Szervezeti és Működési Szabályzatáról szóló**

**23/2014. (X.22.) önkormányzati rendelete módosításáról**

Keszthely Város Önkormányzata Képviselő-testülete az Alaptörvény 32. cikk (1) bekezdés i) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvényben kapott felhatalmazás alapján Keszthely város jelképeinek és a település neve használatának rendjének szabályozásával kapcsolatos rendeletek módosításáról a következőket rendeli el.

**I. fejezet**

1. § Keszthely város jelképeinek és a település neve használatának rendjéről szóló 45/2012. (XII. 18.) önkormányzati rendelet (továbbiakban: Rendelet) 11. § (1) bekezdése helyébe az alábbi rendelkezés lép.

***„11. § (1) A város jelképeinek előállítása, használata, forgalomba hozatala iránt kérelmet a polgármesterhez kell benyújtani. Az engedélyezésről a polgármester a kérelem benyújtásától számított 30 napon belül dönt.***”

2. § A Rendelet 13. § (7) bekezdésében a „***Jogi és Szervezési Osztálya***” szövegrész helyébe az „***Önkormányzati és Igazgatási Osztálya***” szövegrész lép.

3. § A Rendelet 14. § (4) bekezdése helyébe az alábbi rendelkezés lép.

***„14. § (4) Keszthely Város Polgármestere jogosult e rendelet szabályainak alkalmazásától – mérlegelési jogkörben eljárva, indokolással – az egyes kérelmek elbírálásánál a kérelmező javára eltérni, különösen Keszthely város érdekében kiemelkedő turisztikai, idegenforgalmi, sport, oktatás, kulturális jellegre, helyi értékre tekintettel, mely a település szempontjából meghatározó jelentőségű, a településre jellemző és közismert, jelentősen öregbíti a város hírnevét, növelheti megbecsülését, hozzájárul a lokálpatriotizmus megerősítéséhez.”***

**II. fejezet**

4. § Keszthely Város Önkormányzata Szervezeti és Működési Szabályzatáról szóló 23/2014. (X.22.) önkormányzati rendelete (továbbiakban: SzMSz) 2. számú melléklete – A polgármesterre átruházott hatáskörök - VII. Egyéb ügyekben című fejezete az alábbi i.) pontja az alábbiakkal egészül ki.

*…..*

***„i.)*** az önkormányzat helyi rendelete alapján hozzájárulást ad a város jelképeinek, valamint a „Keszthely” közigazgatási név használatához, ***jogosult a rendelet szabályainak alkalmazásától – mérlegelési jogkörben eljárva, indokolással – az egyes kérelmek elbírálásánál a kérelmező javára eltérni, különösen Keszthely város érdekében kiemelkedő turisztikai, idegenforgalmi, sport, oktatás, kulturális jellegre, helyi értékre tekintettel, mely a település szempontjából meghatározó jelentőségű, a településre jellemző és közismert, jelentősen öregbíti a város hírnevét, növelheti megbecsülését, hozzájárul a lokálpatriotizmus megerősítéséhez.”***

5. § (1) Jelen rendelet a kihirdetését követő napon lép hatályba.

(2) Jelen rendelet a hatályba lépését követő napon hatályát veszti.

 Nagy Bálint Dr. Gábor Hajnalka

 polgármester jegyző